Page:Louden's bonny woods and braes.pdf/2



bonny Woods and Braes,

I maun lea them a' Lassie,

Wha can thole when Britain's faes,

Would ha'e Britain's laws Lassie;

Wha would shun the field of danger,

Wha frae fame would be a stranger,

Now when Britain is in danger,

Wha would shun her ca‘ lassie,

Louden's bonny woods and braes,

Ha'e seen our peaceful bridal days.

And gentle peace shall soothe thy ways

When I am far awa’ lassie.

Hark! the swelling Bugle sings,

It brings joy to thee Laddie

But the doleful bugle brings,

Waefu' thoughts to me Laddie;

Lanely I maun climb the Mountain,

Lanely stray beside the Fountain.

Still the weary moments counting,

Far frae love and thee Laddie;

O‘er the gory field of war,

Where Vengeance drives her crimson car,

You may fa' frae me afar,

And nane to close thy e‘e Laddie.